**Výzva na predloženie ponuky**

Mesto Senec, Mierové nám. 8, 903 01 Senec , ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“) týmto zverejňuje výzvu na predloženie ponuky v procese zadávania zákazky podľa §112 ZVO na:

**„Tlač mestských novín Senčan“**

1. **Identifikácia verejného obstarávateľa.**

Názov: Mesto Senec

Adresa: Mierové nám. 8, 903 01 Senec

Krajina: Slovenská republika

Webové sídlo: https://www.senec.sk/sk

IČO: 00305065

**2. Osoba poverená verejným obstarávaním:**

Kontaktné miesto: Mestský úrad Mesta Senec, Mierové nám. 8, 903 01 Senec

Kontaktná osoba: JUDr. Igor Zelník, zelniki@senec.sk

Telefón: +421 2/20205116

1. **Predmet obstarávania:**

Tlačiarenské práce

**4. Opis zákazky:**

Predmetom zákazky je tlač periodika pod názvom Senčan v nasledovnom rozsahu:

**Rozsah strán jedného čísla** - 24 strán plnofarebne vrátane obálky **pričom** **v prípade potreby môže verejný obstarávateľ požadovať rozsah** 28 strán vrátane obálky **plus 1 ks program Mestského kultúrneho strediska plnofarebnej obojstrannej strany formátu A4.**

**Počet vydaní** - 11 vydaní počas roka (prázdniny majú spoločné číslo júl-august, ktoré vychádza na začiatku júla )

**Formát a papier novín** – formát A4, papier 80 g ONM matný/LWC, väzba: V1.

**Povrchová úprava** – disperzný lak.

**Počet výtlačkov v jednom vydaní** – 9 100 kusov.

**Doprava** – požadujeme dovoz na poštu v Senci (odkiaľ je zabezpečená distribúcia do domácností) a 100 kusov s dovozom na Mestský úrad v Senci.

Noviny sú doručované do schránok k prvému dňu v mesiaci, preto musia byť na pošte k dispozícii aspoň tri pracovné dni pred prvým dňom nasledujúceho mesiaca. Redakcia odovzdá zalomený materiál do tlače cca dva až tri pracovné dni vopred a čas dodania periodika nesmie byť kratší ako 3 dni od dodania podkladov v pdf formáte.

**5. Balenie:** fóliované balíky po 50 – 200 ks

**6. Typ zmluvy, ktorá bude výsledkom verejného obstarávania:**

Zmluva o dielo.

**7. CPV kód :**

79800000-2 Tlačiarenske a príbuzné služby

**8. Predpokladaná hodnota zákazky:**

**22 000,- € bez DPH**

**9. Miesto :**

Mesto Senec, mestský úrad, Mierové nám 8, 903 01 Senec

**10. Lehota dodania:**

V zmysle zmluvy o dielo.

**11. Súťažné podklady k výzve na predloženie cenovej ponuky:**

Nie sú súčasťou výzvy.

**12. Financovanie predmetu zákazky:**

Z vlastných zdrojov

**13. Lehota predkladania ponúk:**

**Do 23.07.2021, 11:00 hod**.

**14. Spôsob a miesto predkladanie ponúk:**

**V** písomnej forme v zalepenej obálke s názvom „Tlač Senčan“ na adresu MsÚ Senec, Mierové nám. 8, 903 01 Senec

**15. Komunikácia:**

Písomnou alebo elektronickou formou.

**16. Kritériá na vyhodnotenie ponúk** s pravidlami ich uplatnenia a spôsob hodnotenia ponúk:

Jediným kritériom **je najnižšia cena v EUR s DPH za predmet zákazky**. Najvýhodnejšia ponuka u tohto kritéria bude ponuka s najnižšou celkovou cenou za predmet zákazky vyjadrená v EUR. Maximálny počet bodov (100) sa pridelí ponuke uchádzača s najnižšou navrhovanou celkovou cenou za predmet zákazky a pri ostatných ponukách sa počet bodov určí úmerou, t.j. počet bodov vyjadrí ako podiel najnižšej navrhovanej celkovej ceny za predmet zákazky a príslušnej vyhodnocovanej ponuky celkovej ceny za predmet zákazky, ktorá sa prenásobí maximálnym počtom bodov (100) pre uvedené kritérium. **Cena musí obsahovať variantné riešenie na rozsah pre verzie 24 strán a 28 strán spolu s tlačou a vkladaním jednej obojstranne plnofarebnej strany formátu A4 s programom Mestského kultúrneho strediska.**

**17. Obsah ponuky:**

Ponuka uchádzača musí obsahovať:

17.1. **Návrh uchádzača na plnenie kritéria na vyhodnotenie ponúk** podľa prílohy č. 1 výzvy.

17.2 **Podmienky účasti:**

17.2.1 Uchádzač predloží doklady podľa § 32 ods. 1 zákona o verejnom obstarávaní:

Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený uskutočňovať tlačiarenské práce,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia,

h) nedopustil sa v predchádzajúcich troch rokoch od vyhlásenia verejného obstarávania závažného porušenia profesijných povinností.

17.2.2 Uchádzač preukazuje splnenie podmienok účasti podľa odseku 17.2.1, písm. e) a f) nasledovne:

a) doloženým dokladom o oprávnení uskutočňovať požadované práce,

b) doloženým čestným vyhlásením.

Podľa § 34 ods. 1 písm. b) ZVO: Uchádzač predloží zoznam podobných prác uskutočnených za predchádzajúce tri roky od vyhlásenia verejného obstarávania s uvedením cien, miest a lehôt uskutočnenia tlačiarenských prác; zoznam musí byť doplnený potvrdením o uspokojivom vykonaní prác a zhodnotení uskutočnených prác podľa obchodných podmienok, ak odberateľom

1.bol verejný obstarávateľ alebo obstarávateľ podľa tohto zákona - dokladom je referencia,

2.bola iná osoba ako verejný obstarávateľ alebo obstarávateľ podľa tohto zákona - dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným o doklad preukazujúci ich uskutočnenie alebo zmluvný vzťah, na základe ktorého boli uskutočnené.

Minimálna úroveň: Uchádzač predloží min. 2 referencie na zákazku rovnakého alebo podobného carakteru ako je predmet zákazky, pričom jedna bude v hodnote min. 20 000 € bez DPH.

**18. Vyhradenie práva**

1. Verejný obstarávateľ si vyhradzuje právo postupovať pri vyhodnotení ponúk v súlade s § 112 ods. 6 zákona o verejnom obstarávaní a to vzhľadom na nepoužitie elektronickej aukcie, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk V nadväznosti na § 55 ods. 1 zákona o verejnom obstarávaní teda verejný obstarávateľ vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky.

2.Verejný obstarávateľ úspešnému uchádzačovi oznámi, že jeho ponuka uspela, ostatným uchádzačom oznámi, že neboli úspešní.

3. Verejný obstarávateľ upozorňuje, že najneskôr k dátumu podpisu zmluvy o dielo je úspešný uchádzač povinný predložiť verejnému obstarávateľovi poistný certifikát alebo poistnú zmluvu na poistenie zodpovednosti za škody spôsobené tretej osobe v súvislosti s výkonom poistenej činnosti, vo výške

minimálne zmluvnej ceny diela s DPH, platnú počas celej doby plnenia zmluvy o dielo. Doklad preukazujúci uvedené skutočnosti bude prílohou zmluvy o dielo.

V Senci, 12.07.2020

 ........................................................

 Ing. Dušan Badinský

 primátor mesta Senec

Prílohy:

**Príloha č. 1: Návrh na plnenie kritérií**

**Príloha č. 2: Zmluva o dielo**